American Fur Company

American Fur Company var et selskap som ble grunnlagt i 1808 av John Jacob Astor som et ledd i hans bestrebelser for å forsøke å monopolisere den amerikanske pelshandelen, noe han også stort sett lyktes med.

Viktig for utskipingen av pelser fra de nordvestlige fangstområder ble byen Astoria ved Columbia Rivers utløp i Stillehavet. Herfra ble det også drevet en livlig pelshandel til Qing-dynastiets Kina. Fra Kina bragte forretningsimperiet så gods som porselen, nankin og te.

En rekke steder og byer i USA tilkom eller fikk sin betydning på grunn av American Fur Company. Fort Benton i Montana er et annet eksempel på en handelsstasjon som vokste frem til en by.

Astor solgte sin andel i selskapet i 1834. Ramsey Crooks kjøpte kompaniets Northern Department og fortsatte virksomheten under det gamle navnet. Pierre Chouteau jr. kjøpte Western Department og kalte det Pratte, Chouteau & Company.

Crooks forsøk på å utvide virksomheten til andre områder, som til gruvedrift, særlig etter bly, var mislykket. I 1842 la American Fur Company ned all sin virksomhet og verdiene ble likvidert.

Se også
Astorianerne
Manuel Lisa
Missouri Fur Company
Rocky Mountain Fur Company

Referanser

Litteratur
David J. Wishart, The Fur Trade of the American West (Lincoln: University of Nebraska Press, 1992).

 
Handelskompanier
Selskaper etablert i 1808
Selskaper opphørt i 1842
Astoria i Oregon
Handelskompanier tilknyttet pelshandel i Nord-Amerika